CELEX: 62017TN0798
Language: sl
Date: 2017-12-08 00:00:00
Title: Zadeva T-798/17: Tožba, vložena 8. decembra 2017 – De Masi in Varoufakis/ECB

5.2.2018   
            
            
               SL
            
            
               Uradni list Evropske unije
            
            
               C 42/39
            
         Tožba, vložena 8. decembra 2017 – De Masi in Varoufakis/ECB
   (Zadeva T-798/17)
   (2018/C 042/55)
   Jezik postopka: nemščina
   
      Stranke
   
   
      Tožeči stranki: Fabio De Masi (Hamburg, Nemčija) in Yanis Varoufakis (Atene, Grčija) (zastopnik: Prof. A. Fischer-Lescano)
   
      Tožena stranka: Evropska centralna banka
   
      Predloga
   
   Tožeči stranki Splošnemu sodišču predlagata, naj:
   
               —
            
            
               razglasi za nično odločbo – vročeno z dopisom z dne 16. oktobra 2017 – direktorata Evropske centralne banke, s katero je bila zavrnjena zahteva tožečih strank za dostop do dokumenta Evropske centralne banke „Responses to questions concerning the interpretation of Art. 14.4 of the Statute of the ESCB and of the ECB“ z dne 23. aprila 2015; in
            
         
               —
            
            
               toženi stranki v skladu s členom 87(2) Poslovnika Splošnega sodišča naloži stroške postopka, vključno s stroški morebitnih intervenientov.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata dva tožbena razloga.
   
               1.
            
            
               Prvi tožbeni razlog: napačna uporaba člena 4(2), druga alinea, Sklepa Evropske centralne banke z dne 4. marca 2004 o dostopu javnosti do dokumentov Evropske centralne banke (ECB/2004/3) (1)
               
               
                           —
                        
                        
                           Tožeči stranki trdita, da objava zadevnega pravnega mnenja ne bi škodovala pravni pomoči tožeče stranke in da obstaja prevladujoč javni interes, ki upravičuje to objavo. Poleg tega naj bi bila presoja in obrazložitev napačni.
                        
                     
         
               2.
            
            
               Drugi tožbeni razlog: napačna uporaba člena 4(3), prvi pododstavek, Sklepa Evropske centralne banke z dne 4. marca 2004 o dostopu javnosti do dokumentov Evropske centralne banke (ECB/2004/3)
               
                           —
                        
                        
                           Notranja uporaba zadevnega pravnega mnenja v okviru razprav in predhodnih posvetovanj v Evropski centralni banki ali pri izmenjavah med mnenj med toženo stranko in nacionalnimi bankami naj ne bi bila ogrožena zaradi objave.
                        
                     
         
      (1)  Sklep Evropske centralne banke z dne 4. marca 2004 o dostopu javnosti do dokumentov Evropske centralne banke (ECB/2004/3) (UL 2004, L 80, str. 42).